Document ID: 32006D0593

32006D0593
L 243/32
SLUŽBENI LIST EUROPSKE UNIJE
04.08.2006.
ODLUKA KOMISIJE
od 4. kolovoza 2006.
o utvrđivanju indikativne alokacije odobrenih sredstava za preuzimanje obveza po državi članici za cilj regionalne konkurentnosti i zapošljavanja za razdoblje od 2007. do 2013.
(priopćena pod brojem dokumenta C(2006) 3472)
(2006/593/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 18. stavak 2.,
budući da:
(1)
Na temelju članka 3. stavka 2. točke (b) Uredbe (EZ) br. 1083/2006, cilj regionalne konkurentnosti i zapošljavanja usmjeren je na jačanje konkurentnosti i privlačnosti regija.
(2)
Na temelju članka 4. stavka 1. točke (b) Uredbe (EZ) br. 1083/2006, Europski fond za regionalni razvoj i Europski socijalni fond doprinose ostvarenju ciljeva iz članka 3. stavka 2. točke (b) te Uredbe. Na temelju članka 4. stavka 2. Kohezijski fond intervenira i u regijama koje nisu prihvatljive za potporu u okviru cilja konvergencije, ali pripadaju državama članicama koje su prihvatljive za potporu iz tog Fonda.
(3)
Na temelju članka 20. Uredbe (EZ) br. 1083/2006, 15,95 % sredstava raspoloživih za izdvajanje iz Europskog fonda za regionalni razvoj, Europskoga socijalnog fonda i Kohezijskog fonda (dalje u tekstu fondovi) u razdoblju od 2007. do 2013. dodjeljuje se za cilj regionalne konkurentnosti i zapošljavanja, uključujući 21,14 % za prijelaznu i posebnu potporu iz članka 8. stavka 2. te Uredbe.
(4)
Potrebno je napraviti indikativnu raspodjelu po državi članici sredstava koja se dodjeljuju za cilj regionalne konkurentnosti i zapošljavanja. Prema članku 18. stavkom 2. Uredbe (EZ) br. 1083/2006 to bi trebalo učiniti u skladu s kriterijima i metodologijom iz Priloga II. Uredbi (EZ) br. 1083/2006.
(5)
Četvrtom točkom Priloga II. Uredbe (EZ) br. 1083/2006 utvrđuje se metoda za dodjeljivanje raspoloživih sredstava državama članicama i regijama prihvatljivih za financiranje u skladu s člankom 6. te Uredbe.
(6)
Točkom 6. podtočkom (b) Priloga II. Uredbi (EZ) br. 1083/2006 određuje se metoda za određivanje alokacija za prijelazne potpore iz članka 8. stavka 2. te Uredbe.
(7)
Točkom 7. Priloga II. Uredbi (EZ) br. 1083/2006 određuje se najviša razina prijenosa sredstava iz fondova svakoj pojedinoj državi članici.
(8)
Točkama od 12. do 31. Priloga II. Uredbi (EZ) br. 1083/2006 određuju se iznosi koji se odnose na neke posebne slučajeve za razdoblje 2007. - 2013.
(9)
Na temelju članka 24. Uredbe (EZ) br. 1083/2006, 0,25 % sredstava raspoloživih za izdvajanje iz Fondova za razdoblje 2007. - 2013. namijenjeno je financiranju tehničke pomoći na inicijativu Komisije; indikativna alokacija po državi članici stoga bi trebala isključiti iznos namijenjen tehničkoj pomoći,
DONIJELA JE OVU ODLUKU:
Članak 1.
Indikativni iznosi odobrenih sredstava za preuzimanje obveza po državi članici za regije koje su prihvatljive za financiranje iz strukturnih fondova u okviru cilja regionalne konkurentnosti i zapošljavanja iz članka 6. Uredbe (EZ) br. 1083/2006, uključujući dodatne iznose utvrđene Prilogom II. toj Uredbi, utvrđeni su u tablici 1. Priloga I.
Godišnja raspodjela po državi članici i po godini odobrenih sredstava za preuzimanje obveza iz prethodnoga stavka utvrđena je u tablici 2. Priloga I.
Članak 2.
Indikativni iznosi odobrenih sredstava za preuzimanje obveza po državi članici za prijelaznu i posebnu potporu iz strukturnih fondova u okviru cilja regionalne konkurentnosti i zapošljavanja iz članka 8. stavka 2. Uredbe (EZ) br. 1083/2006, uključujući dodatne iznose utvrđene Prilogom II. toj Uredbi, utvrđeni su u tablici 1. Priloga II.
Godišnja raspodjela po državi članici i po godini odobrenih sredstava za preuzimanje obveza iz prethodnoga stavka utvrđena je u tablici 2. Priloga II.
Članak 3.
Ova je Odluka upućena državama članicama.
Sastavljeno u Bruxellesu 4. kolovoza 2006.

Labels: 2
4
19
5
15